CELEX: 32010R1022
Language: lt
Date: 2010-11-12 00:00:00
Title: 2010 m. lapkričio 12 d. Komisijos reglamentas (ES) Nr. 1022/2010, kuriuo leidžiama didinti vyno, gaminamo iš 2010 m. derliaus vynuogių, užaugintų tam tikrose vynuogių auginimo zonose, sodrumo apribojimus

13.11.2010   
            
            
               LT
            
            
               Europos Sąjungos oficialusis leidinys
            
            
               L 296/3
            
         KOMISIJOS REGLAMENTAS (ES) Nr. 1022/2010
   2010 m. lapkričio 12 d.
   kuriuo leidžiama didinti vyno, gaminamo iš 2010 m. derliaus vynuogių, užaugintų tam tikrose vynuogių auginimo zonose, sodrumo apribojimus
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 121 straipsnio trečią pastraipą,
   kadangi:
   
               (1)
            
            
               Reglamento (EB) Nr. 1234/2007 XVa priedo A punkto 3 dalyje numatyta, kad ypač nepalankių oro sąlygų metais valstybės narės gali prašyti leisti padidinti alkoholio koncentracijos vyne (sodrumo) apribojimus ne daugiau kaip 0,5 tūrio proc.
            
         
               (2)
            
            
               Belgija, Čekija, Danija, Vokietija, Vengrija, Nyderlandai, Austrija, Lenkija, Slovėnija, Slovakija ir Jungtinė Karalystė paprašė leisti padidinti minėtus vyno, gaminamo iš 2010 m. derliaus vynuogių, sodrumo apribojimus, kadangi augimo sezonu tam tikruose geografiniuose regionuose oro sąlygos buvo ypač nepalankios.
            
         
               (3)
            
            
               Dėl Reglamento (EB) Nr. 1234/2007 XVa priedo A punkto 2 dalyje numatyto natūralios alkoholio koncentracijos padidinimo apribojimų tinkamos visuminės alkoholio koncentracijos tūrio procentais vyno gamyba tam tikruose vynuogių auginimo regionuose, kur paprastai toks vynas rinkoje yra paklausus, yra negalima dėl ypač nepalankių oro sąlygų 2010 m.
            
         
               (4)
            
            
               Todėl tikslinga leisti padidinti vyno, gaminamo iš 2010 m. derliaus vynuogių, užaugintų tam tikruose vynuogių auginimo regionuose, sodrumo apribojimus.
            
         
               (5)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 1234/2007 XVa priedo A punkto 2 dalies, šio reglamento priede išvardytuose geografiniuose regionuose natūrali alkoholio koncentracija tūrio procentais 2010 m. derliaus šviežiose vynuogėse, vynuogių misoje, rauginamoje vynuogių misoje, jauname rauginamame vyne ir vyne, gaminamame iš 2010 m. derliaus vynuogių, gali būti didinama neviršijant tokių ribų:
   
               a)
            
            
               Reglamento (EB) Nr. 1234/2007 XIb priedo priedėlyje nurodytoje A vynuogių auginimo zonoje – 3,5 tūrio proc.;
            
         
               b)
            
            
               Reglamento (EB) Nr. 1234/2007 XIb priedo priedėlyje nurodytoje B vynuogių auginimo zonoje – 2,5 tūrio proc.;
            
         
               c)
            
            
               Reglamento (EB) Nr. 1234/2007 XIb priedo priedėlyje nurodytoje C I vynuogių auginimo zonoje – 2,0 tūrio proc.
            
         2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. lapkričio 12 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      PRIEDAS
      
         Geografiniai regionai, kuriuose leidžiama didinti vyno sodrumo apribojimus pagal 1 straipsnį
      
      
                  Valstybė narė
               
               
                  Geografiniai regionai (vynuogių auginimo zonos)
               
            
                  Belgija
               
               
                  Visi vynuogių auginimo regionai (A zona)
               
            
                  Čekija
               
               
                  Visi vynuogių auginimo regionai (A ir B zonos)
               
            
                  Danija
               
               
                  Visi vynuogių auginimo regionai (A zona)
               
            
                  Vokietija
               
               
                  Visi vynuogių auginimo regionai (A ir B zonos)
               
            
                  Vengrija
               
               
                  Visi vynuogių auginimo regionai (C I zona)
               
            
                  Nyderlandai
               
               
                  Visi vynuogių auginimo regionai (A zona)
               
            
                  Austrija
               
               
                  Visi vynuogių auginimo regionai (B zona)
               
            
                  Lenkija
               
               
                  Visi vynuogių auginimo regionai (A zona)
               
            
                  Slovėnija
               
               
                  Podravje ir Posavje (B zona)
                  
               
            
                  Slovakija
               
               
                  Visi vynuogių auginimo regionai (B ir C I zonos)
               
            
                  Jungtinė Karalystė
               
               
                  England, Wales (A zona)